CELEX: 32012L0011
Language: hu
Date: 2012-04-19 00:00:00
Title: Az Európai Parlament és a Tanács 2012/11/EU irányelve ( 2012. április 19. ) a munkavállalók fizikai tényezők (elektromágneses terek) hatásából keletkező kockázatoknak való expozíciójára vonatkozó egészségügyi és biztonsági minimumkövetelményekről szóló 2004/40/EK irányelv (18. egyedi irányelv a 89/391/EGK irányelv 16. cikke (1) bekezdésének értelmében) módosításáról

24.4.2012   
            
            
               HU
            
            
               Az Európai Unió Hivatalos Lapja
            
            
               L 110/1
            
         AZ EURÓPAI PARLAMENT ÉS A TANÁCS 2012/11/EU IRÁNYELVE
   (2012. április 19.)
   a munkavállalók fizikai tényezők (elektromágneses terek) hatásából keletkező kockázatoknak való expozíciójára vonatkozó egészségügyi és biztonsági minimumkövetelményekről szóló 2004/40/EK irányelv (18. egyedi irányelv a 89/391/EGK irányelv 16. cikke (1) bekezdésének értelmében) módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 153. cikke (2) bekezdésére,
   tekintettel a z Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   rendes jogalkotási eljárás keretében (2),
   mivel:
   
               (1)
            
            
               A 2004/40/EK európai parlamenti és tanácsi irányelv (3) hatálybalépését követően az érdekelt felek - különösen az egészségügyben dolgozók - súlyos aggodalmuknak adtak hangot ezen irányelv végrehajtásának az egészségügyi képalkotáson alapuló gyógyászati eljárások alkalmazására és egyes ipari tevékenységekre gyakorolt hatásával kapcsolatosan.
            
         
               (2)
            
            
               A Bizottság megvizsgálta az érdekelt felek által előadott érveket, és úgy határozott, hogy az új tudományos bizonyíték alapján felülvizsgálja a 2004/40/EK irányelv egyes rendelkezéseit.
            
         
               (3)
            
            
               A 2008/46/EK európai parlamenti és tanácsi irányelv (4)2012. április 30-ra halasztotta a 2004/40/EK irányelv átültetésének határidejét annak érdekében, hogy lehetővé váljon a legújabb bizonyítékon alapuló új irányelv ezen időpontig történő elfogadása.
            
         
               (4)
            
            
               A Bizottság 2011. június 14-én a 2004/40/EK irányelvet felváltó új irányelvre irányuló javaslatot fogadott el. Az új irányelv célja, hogy egyszerre biztosítsa a munkavállalók egészségének és biztonságának magas szintű védelmét, valamint az elektromágneses tereket alkalmazó gyógyászati és ipari tevékenységek folytatását és fejlesztését. Következésképpen a tagállamok többsége - az új irányelv 2012. április 30-ig történő elfogadását várva - nem ültette át a 2004/40/EK irányelvet.
            
         
               (5)
            
            
               A tárgy technikai összetettsége miatt azonban nem valószínű, hogy az új irányelv elfogadására 2012. április 30-ig sor kerül.
            
         
               (6)
            
            
               Következésképpen a 2012. április 30-i határidőt meg kell hosszabbítani. Ezért szükségszerű, hogy ezen irányelv kihirdetésének napján hatályba lépjen,
            
         ELFOGADTA EZT AZ IRÁNYELVET:
   1. cikk
   A 2004/40/EK irányelv 13. cikkének (1) bekezdésében a „2012. április 30.” időpont helyébe „2013. október 31.” időpont lép.
   2. cikk
   Ez az irányelv az Európai Unió Hivatalos Lapjában való kihirdetésének napján lép hatályba.
   3. cikk
   Ennek az irányelvnek a tagállamok a címzettjei.
   
      Kelt Strasbourgban, 2012. április 19-én.
      
         
            az Európai Parlament részéről
         
         
            az elnök
         
         M. SCHULZ
      
      
         
            a Tanács részéről
         
         
            az elnök
         
         M. BØDSKOV
      
   
   
      (1)  2012. február 22-i vélemény (a Hivatalos Lapban még nem tették közzé).
   
      (2)  Az Európai Parlament 2012. március 29-i álláspontja (a Hivatalos Lapban még nem tették közzé) és a Tanács 2012. április 11-i határozata.
   
      (3)  HL L 159., 2004.4.30., 1. o.
   
      (4)  HL L 114., 2008.4.26., 88. o.